पाएं अपने शहर की ताज़ा ख़बरें और फ्री ई-पेपरडाउनलोड करें
आज सोने के दाम में मामूली बढ़त देखी गई है। आज सोना 68 रुपए सस्ता होकर 46,968 रुपए प्रति 10 ग्राम पर पहुंच गया है। इंडियन बुलियन एंड ज्वैलर्स एसोसिएशन की वेबसाइट के अनुसार इस महीने अब तक सोना 177 रुपए महंगा हुआ है। वहीं MCX की बात करें तो सोना यहां दोपहर करीब 4:30 बजे 47,078 रुपए पर ट्रेड कर रहा है। चांदी की बात करें तो वो 70,120 रुपए प्रति किलो ग्राम पर पहुंच गई है। मई महीने के दो दिनों में ही चांदी 2,320 रुपए महंगी हुई है।
आने वाले 1-2 महीनों में 48,500 तक जा सकता है सोना
पृथ्वी फिनमार्ट के डायरेक्टर मनोज कुमार जैन कहते हैं कि अभी भी कोरोना के कारण दुनियाभर में अनिश्चितता का माहौल बना हुआ है। ऐसे में आने वाले 1-2 महीनों में सोना 48,500 रुपए तक जा सकता है।
वहीं केडिया कमोडिटी के डायरेक्टर अजय केडिया कहते हैं कि देश में कोरोना लगातार बढ़ रहा है। इससे भी लोगों में कोरोना के प्रति फिर से डर का माहौल है। इसके अलावा देश में महंगाई भी बढ़ने लगी है। इससे भी सोने के दाम आने वाले दिनों में बढ़ेंगे। अगर ऐसा ही माहौल रहा तो आने वाले 5 से 6 महीनों यानी दिवाली तक सोना 60 हजार रुपए पर पहुंच सकता है।
अप्रैल में सोना 2600 और चांदी 4900 रुपए से ज्यादा महंगी हुई
अप्रैल महीने में ही सोना 2,601 महंगा होकर 46,791 पर पहुंच गया है। 31 मार्च को ये 44,190 रुपए पर था। वहीं अप्रैल में चांदी भी 4,938 रुपए महंगी हुई है। 31 मार्च को अब बाजार बंद हुआ था तब चांदी 62,862 रुपए प्रति किलोग्राम पर थी जो अब 67,800 रुपए पर पहुंच गई है। देश में कोरोना के बढ़ते प्रकोप को देखते हुए एक्सपर्ट को सोने में आगे और तेजी आने की उम्मीद है।
ये रहेंगे सोना महंगे होने के कारण
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn